  Туспуктэм: Ижкар администрацилэн пресс-службаез Майя Бывальцева 2-тӥ инвожое Ижкарын Союзной ульчаысен Берш нимо ульчаысь выль школа дорозь сюрес лэсьтыны кутскизы. Ужъёсты «Жильё и городская среда» йӧскалык ӵектослэн «Стимул» федерал программаезъя быдэстозы, соос 23,8 миллион манет тыр усёзы. Со сярысь кар администрацилэн пресс-службаез ивортӥз. 173 метръем сюресэз гудырикошкон пумозь лэсьтыны чакламын. Ужъёсты кутскемлэсь азьвыл Союзной ульча кузя кыскем ӝыны дауръем канализаци гумыосты воштыны кулэ. Озьы ик коммуникациослы люкетӥсь куакъёсты, вечи писпуосты утялтоно луоз. Собере муниципалитет Союзной ульча кузя 8-10 аресъем 26 кызьпуос мерттоз. Тодэ вайытом, Ижкарын пуктӥськись микрорайонъёсты азинтонъя «Стимул» федерал программая 2022-тӥ арын укмыс ӵектосъёсты быдэстозы. Нош Берш нимо ульчаысь выль школаез 2022-тӥ арын 1-тӥ куарусёнэ усьтыны чаклало. Тегъёс: Ижкар сюресъёс школаос Удмуртия  